De més a prop
Un perfil més íntim
Vaig néixer a Barcelona el 1979 i visc a Barcelona ciutat.

Formació i activitat professional
Llicenciat en Dret a la Universitat Pompeu Fabra (UPF). Sóc advocat col·legiat a l'Il·lustre Col·legi d'Advocats de Barcelona.
Vaig treballar durant 5 anys com a advocat i adjunt a gerència a la Fundació Catalana Tutelar Aspanias, assessorava i gestionava temes judicials i de gerència, tant de l’entitat com de les persones amb diversitat funcional tutelades per la fundació.
Actualment, la meva activitat principal com a professional del Dret l’exerceixo al despatx Boadella Esteve advocats, del que en sóc el titular.  

He col·laborat en diferents programes de televisió i ràdio explicant temes d’actualitat jurídica (Els matins de TV3; el Cafè de la República i la nit dels ignorants de Catalunya Ràdio; No es un verano cualquiera a Ràdio Nacional d’Espanya, entre d’altres). I, finalment, també he estat ponent en diverses conferències a l’ICAB, DINCAT i ACEDE, alhora que docent en temes vinculats al Dret per a grups d’opositors que opten a una vacant dins de les administracions públiques.

Trajectòria política i institucional 
Vaig començar a militar políticament al Partit per la Independència l’any 1997, partit que, finalment, va incorporar-se a Convergència Democràtica de Catalunya l’any 2000. Vaig ser President de Barcelona de la Joventut Nacionalista de Catalunya el mandat 2005-2006 i President de CDC al Districte de Sant Martí des del 2008 al 2016.
L’any 2009 vaig ser coordinador a la Fundació CATDEM de l’àmbit de reflexió “La Catalunya Global”.
A nivell municipal, sóc conseller municipal de Districte de Sant Martí des del juliol del 2009 i portaveu del grup municipal des de l’octubre del 2013. Durant el període juliol 2011 – juliol 2015,  vaig ser membre de la Comissió de Govern del Districte i responsable de Via Pública, Seguretat, Prevenció i Mobilitat.
[bookmark: _GoBack]Al Partit Demòcrata vaig ser escollit vicepresident de Barcelona el juliol del 2016 i, des del juliol del 2018, sóc membre de la Direcció Nacional del partit.
Actualment, sóc diputat al Congrés dels Diputats a Madrid


